കുറുമാലി പുഴയുടെ കര ഇടിഞ്ഞത് പൂര്വസ്ഥിതിയിലാക്കല് സര്ക്കാര് പരിഗണനയിലെന്ന് മന്ത്രി പുതുക്കാട്: പറപ്പൂക്കര പഞ്ചായത്തിലെ പള്ളം ഭാഗത്ത് കുറുമാലി പുഴയുടെ വിവിധ ഭാഗങ്ങളില് കര ഇടിഞ്ഞത് മൂലം കാലവര്ഷക്കാലത്ത് ഉണ്ടാവാനിടയുള്ള ദുരന്തങ്ങള് ഒഴിവാക്കുന്നതിനായി കര പൂര്വ സ്ഥിതിയിലാക്കാന് ജില്ലാ കളക്ടര് മുഖേന സമര്പ്പിച്ചിട്ടുള്ള അപേക്ഷ എസ്റ്റിമേറ്റ് എന്നിവ അടിയന്തിരമായി പരിഗണിച്ച് അനുമതി ലഭ്യമാക്കുന്ന കാര്യം സര്ക്കാരിന്റെ സജീവ പരിഗണനയിലാണെന്ന് മന്ത്രി കെ. രാജന് നിയമസഭയെ അറിയിച്ചു. കെ.കെ രാമചന്ദ്രന് എം.എല്.എയുടെ സബ്മിഷന് മറുപടി നല്കുകയായിരുന്നു മന്ത്രി. കൂടാതെ ജില്ലയിലെ റിവര് മനേജ്മെന്റ് ഫണ്ടില് നിന്നും ഇതിനായി തുക ലഭ്യമാക്കുന്ന കാര്യവും സജീവ പരിഗണനയില് ഉണ്ടെന്ന് മന്ത്രി അറിയിച്ചു.